Tartu linnavalitsuse väitel tegutseb ladu ebaseaduslikult, sest omavalitsusest pole taotletud laole kasutusluba ning linnavõim sai suvel prügimäge meenutanud laost teada juhuslikult. Tulekillu omanik Kaup Mätas aga väidab, et tal on kasutusluba olemas ning suvel avastatud puudused pole märkimisväärsed. Ettevõttele on kasutusloa väljastanud majandusministeeriumi all tegutsev Tehnilise Järelevalve Amet, millel ei ole aga  Tartu linnavalitsuse kinnitusel üldse õigust sellise loa väljastamiseks.